nahid-hub/BLUGE-bengali-wikipedia-section-title-prediction huggingface dataset:
শুরুর অংশে কার্টরাইটার লিখেছেন, "পাঁচ বছর আগে আমি সিদ্ধান্ত নিয়ে ছিলাম, আমি এই বইটি লিখতে চেয়েছিলাম। আমি জানতাম "দ্য সিম্পসনস" কিছুদিনের মধ্যেই শেষ হবে। আমি ঠিক করেছিলাম যে আমি এটা লিখব যখন শো চলছিল।" "স্কটল্যান্ড অন সানডে" পত্রিকায় এক সাক্ষাৎকারে তিনি আরও বলেন, "আমি আমার গল্প বলতে চেয়েছিলাম এবং আমার প্রয়োজন ছিল কারণ আমি ভক্তদের মেইল পেতাম। জনসাধারন খুব আগ্রহী ছিল জানতে, কিভাবে সব কিছু করা হয়। এই বই সেটা করেছে।" ১৯৯৫ সালের একটি সাক্ষাতকারে,এই বই লেখার ৫ বছর আগে কার্টরাইট উল্লেখ করেন যে তিনি একটি বই লিখতে চান এবং সেটা যদি তিনি পারেন, তার শিরোনাম হবে "মাই লাইফ অ্যাজ আ ১০-ইয়ার-ওল্ড-বয়" 

কার্টরাইটের বইটির উদ্ধৃতাংশ ঐ বছরের বই ও পত্রিকা সংরক্ষণ করে ছিল বইটি আনুষ্ঠানিকভাবে ২০০০ সালের জানুয়ারিতে ঘোষণা করা হয় এবং কার্টরাইটারের মূলত ৩১ অক্টোবর এটি প্রকাশ করার ইচ্ছা ছিল।

সঠিক অনুচ্ছেদ শিরোনাম কোনটি?
titleA. মঞ্চ সংস্করণ
titleB. পটভুমি
titleC. তথ্যসূত্র
titleD. বিষয়বস্ত
উত্তর: titleB
১৯৭৪ সালে তিনি বাংলা একাডেমি সাহিত্য পুরস্কারে ভূষিত হন । তিনি বেশ কয়েকটি নাটক রচনা করেছিলেন। তার প্রবন্ধগুলি জার্নালে প্রকাশিত হত এবং বইগুলিতে প্রকাশিত হত। ১৯৮১ সালে তিনি বাংলা একাডেমি থেকে পরিচালক হিসাবে অবসর গ্রহণ করেন। ১৯৮৮ সালে তিনি আবুল হাসনাত সাহিত্য পুরস্কার এবং ১৯৯০ সালে হিলালী স্মৃতি স্বর্ণপদক লাভ করেন। 

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. প্রাথমিক জীবন
titleC. মৃত্যু
titleD. পুরস্কার ও সম্মাননা
উত্তর: titleD
রাজধানী ঢাকা হতে আপনি খুব সহজে নওগাঁ জেলার পত্নীতলা উপজেলায় আসতে পারেন। ঢাকা থেকে বিভিন্ন কোচ সার্ভিস চালু আছে যেমন- হানিফ, বরেন্দ্র, আলনাফি, নওগাঁ ট্রাভেলস, শাহ ফতেহ আলী এবং বিলাস বহুল বি আর টি সি এসি কোচ চালু আছে। আপনার ১ জন যাত্রীর জন্য ভাড়া হবে ৫০০ এবং এসি বি আর টি সির জন্য ভাড়া হবে ৫৫০ টাকা। আপনি যদি জেলা থেকে আসতে চান তাহলে জন প্রতি ভাড়া হবে ৬০ টাকা প্রতি ১ ঘণ্টা পর পর মেইল ও প্রতি ১৫ মিনিট পর পর লোকাল বাস এর ব্যবস্থা আছে। পত্নীতলা উপজেলা নওগাঁ থেকে ৩০ কি:মি: পশ্চিমে। এ উপজেলায় আসতে হলে আপনি বাস, মোটরসাইকেল, মাইক্রোবাস বা যে কোন যানবাহনে আসতে পারেন। বাসে নওগাঁ থেকে সময় লাগবে ১ঘণ্টা ১৫ মিনিট প্রায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা
titleC. নামকরণ
titleD. যোগাযোগ
উত্তর: titleD
১৯৫২ সনে জামুগুরী উচ্চতর মাধ্যমিক বিদ্যালয়ে শিক্ষক রুপে যোগদান করেন। তারপর ১৯৫৬ সনে গুয়াহাটি ডনবস্কো স্কুলে শিক্ষক রুপে যোগদান করেন। ১৯৫১ সনে গুয়াহাটি বিশ্ববিদ্যালয়ে প্রকাশক-অনুবাদক রুপে কার্যনির্বাহ করেন। ১৯৭২-১৯৭৭ সন পর্ষন্ত বি.বরুয়া মহাবিদ্যালয়ে প্রবক্তা রুপে কাজ করেন। ১৯৮৪ সনে গুয়াহাটি বিশ্ববিদ্যালয় থেকে প্রকাশন বিষয়া রুপে অবসর গ্রহণ করেন। তিনি লুইত, প্রবাহ, মুখপত্র, নতুন সাহিত্য ইত্যাদি আলোচনী পত্রিকায় সম্পাদক রুপেও কাজ করেছেন। 
সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শৈশব
titleC. মৃত্যু
titleD. সন্মান ও পুরস্কার
উত্তর: titleA
সিঙ্গাপুরে স্নাতকোত্তর ডিপ্লোমা হচ্ছে ব্যাচেলর ডিগ্রি সমাপ্ত করার পর অর্জিত স্নাতকোত্তর যোগ্যতার সনদপত্র। সাধারণভাবে এ ডিপ্লোমাটি একটি বিশ্ববিদ্যালয় কিংবা গ্রাজুয়েট স্কুল কর্তৃক প্রদান করা হয়ে থাকে। সাধারণত এটা সম্পন্ন করতে দুই বা ততোধিক শিক্ষাকাল লাগে, যাতে বৈচিত্র্যপূর্ণ বিষয়সমূহ শিখানো হয়। স্নাতক ডিপ্লোমাধারীদের জন্যও মাস্টার্স ডিগ্রিতে উন্নীত হওয়া সম্ভবপর। শিক্ষা মন্ত্রণালয় (সিঙ্গাপুর) এর সাথে নিবন্ধিত স্নাতকোত্তরডিপ্লোমারা শুধুমাত্র ইন্ডাস্ট্রি দ্বারা স্বীকৃত।

সঠিক অনুচ্ছেদ শিরোনাম কোনটি?
titleA. স্পেন
titleB. সিঙ্গাপুর
titleC. অস্ট্রেলিয়া এবং নিউজিল্যান্ড
titleD. শ্রীলংকা
উত্তর: titleB
২৮ বছর ইংল্যান্ডের লীগ ক্রিকেটে অংশ নেয়ার পর ডিসেম্বর, ১৯৬৪ সালে বার্বাডোসে ফিরে যান। ১৯৭৩ সালে তার মৃত্যু উপলক্ষ্যে উইজডেনের স্মরণীকায় উল্লেখ করা হয় যে, লীগ ক্রিকেটে তিনি বেশ জনপ্রিয়তা লাভ করেন এবং মাঠ ও মাঠের বাইরে সম্মানের পাত্র ছিলেন।

ক্যারিবীয় অঞ্চলে ফেরার পর ম্যানি মার্টিনডেল বারমুদা ক্রিকেট দলের কোচের দায়িত্ব পালনে এগিয়ে আসেন। এরপর ১৯৭২ সালে মৃত্যুর পূর্ব-পর্যন্ত বার্বাডোস সরকারের ক্রীড়া মন্ত্রণালয়ে কাজ করেন তিনি।

সঠিক অনুচ্ছেদ শিরোনাম কোনটি?
titleA. বডিলাইন কৌশল
titleB. স্বদেশে প্রত্যাবর্তন
titleC. টেস্ট সিরিজ
titleD. ল্যাঙ্কাশায়ার লীগে অংশগ্রহণ
উত্তর: titleB
১৯৮১ সালে মেট্রো ম্যানিলার মাকাতিতে, অবস্থিত নাইজেরিয় দূতাবাস স্থাপিত হবার পূর্বে ফিলিপাইনের নাইজেরিয়ান স্টুডেন্ট ইউনিয়নই নাইজেরিয়ার কনস্যুলেট অফিস হিসেবে কাজ করত। ১৯৬০ সালের দিক থেকে ফিলিপাইনিদের জন্য নাইজেরিয়া একটি পছন্দের গন্তব্য হয়ে ওঠে।.

ফিলিপাইনিদের জন্য, মূলত ফিলিপাইনের কর্মীদের জন্য নাইজেরিয়ার দেশটির তেল, গ্যাস ও নির্মাণক্ষেত্র বেশ ভালো কেন্দ্র হয়ে ওঠে। ফিলিপাইনিরা নাইজেরিয়া কাজের জন্য গেলেও পক্ষান্তরে নাইজেরিয়রা ফিলিপাইনে যেত উচ্চতর শিক্ষার জন্য। ২০০৬-২০০৯ সালের দিকে ফিলিপাইন, নাইজেরিয়ার উপর একটি কর্মক্ষেত্রে নিষেধাজ্ঞা জারি করে। এ ঘটনার মূলে ছিল নাইজার ডেল্টা জাহাজের নাবিক অপহরণের ঘটনা। ডেল্টার বিদ্রোহ পূর্ণরূপে দমন করা গেছে জানার পর ফিলিপাইন এ নিষেধাজ্ঞা প্রত্যাহার করে নেয়।

২০১২ সালে নাইজেরিয়া সরকার ফিলিপাইন সরকারের সাথে বিদ্যমান দুর্বল বাণিজ্যিক সম্পর্কের জন্য দুঃখপ্রকাশ করে। এরপর পরই দুই দেশ প্রয়োজনীয় ক্ষেত্রসমূহে বিদ্যমান সম্পর্ক আরো সুদৃঢ় এবং গভীর করার জন্য দরকারি পদক্ষেপ গ্রহণ করার সিদ্ধান্ত গ্রহণ করে। নাইজেরিয়ার পররাষ্ট্রমন্ত্রী অধ্যাপক ভিওলা অনউলিরি, আবুজায় অনুষ্ঠিত নাইজেরিয়া-ফিলিপাইন জয়েন্ট কমিশনের দ্বিতীয় সভায় বলেন, যে দুই দেশের মধ্যে দীর্ঘমেয়াদি সম্পর্ক বিদ্যমান থাকা সত্ত্বেও এ দুই দেশের মধ্যকার অর্থনৈতিক ও বাণিজ্যিক সম্পর্ক কিছুটা পিছিয়েই আছে।

২০১৫ সালে নাইজেরিয়া সরকার পানি সরবরাহ প্রকল্প নামের একটি প্রকল্প গ্রহণ করে। এ প্রকল্পের উদ্দেশ্য ছিল বিশুদ্ধ পানি, পানি বিশুদ্ধকরণ এবং টাইফুন হাইয়ানদুর্গত স্থানে বৃষ্টির পানি সংগ্রহ সরবরাহ প্রভৃতি পদক্ষেপ গ্রহণ করা। এ প্রকল্প বাস্তবায়নে করা হবে ঐ সকল স্থানে, যেখানে ২০১২ থেকে ২০১৬ সালের মধ্যে বেশকিছু ফিলিপাইনি ও নাইজেরিয় কোম্পানি পারস্পরিক দেশে শাখা তৈরি করে। বিনিয়োগের সুবিধা থাকায় এসব কোম্পানির অনেকগুলোই বাজারে প্রবেশ করতে সমর্থ হয়।

সঠিক অনুচ্ছেদ শিরোনাম কোনটি?
titleA. অন্যান্য
titleB. ম্যানিলায় ১৯৮৬ সালের নাইজেরিয় দূতাবাস অবরোধ
titleC. ইতিহাস
titleD. শিক্ষা
উত্তর: titleC
সব ব্রতের মধ্যে সর্বশ্রেষ্ঠ হল এই মহাশিবরাত্রি। ব্রতের আগের দিন ভক্তগণ নিরামিষ আহার করে। রাতে বিছানায় না শুয়ে মাটিতে শোয়া হয়। ব্রতের দিন তারা উপবাসী থাকে। তারপর রাত্রিবেলা চার প্রহরে শিবলিঙ্গকে দুধ, দই, ঘৃত, মধু ও গঙ্গাজল দিয়ে স্নান করানো হয়। তারপর বেলপাতা, নীলকন্ঠ ফুল, ধুতুরা, আকন্দ, অপরাজিতা প্রভৃতি ফুল দিয়ে পূজা করা হয়। আর  ‘ওঁ নমঃ শিবায়’ এই মহামন্ত্র জপ করা হয় । সেদিন রাত্রি জাগরণ করা হয় ও শিবের ব্রতকথা, মন্ত্র আরাধণা করা হয়। ভারতবর্ষের বারোটি জ্যোতির্লিঙ্গ তথা সমস্ত শিবমন্দিরে এই পূজা চলে, তান্ত্রিকেরাও এইদিন সিদ্ধিলাভের জন্য বিশেষ সাধনা করে। মহাশিবরাত্রি সাধারণত ইংরাজী মাসের ফেব্রুয়ারি বা মার্চ এ অনুষ্ঠিত হয়ে থাকে।

হিন্দু মহাপুরাণ তথা শিবমহাপুরাণ অনুসারে এইরাত্রেই শিব সৃষ্টি, স্থিতি ও প্রলয়ের মহা তান্ডব নৃত্য করেছিলেন । আবার এইরাত্রেই শিব ও পার্বতীর বিবাহ হয়েছিল । এর নিগুঢ় অর্থ হল শিব ও শক্তি তথা পুরুষ ও আদিশক্তি বা পরাপ্রকৃতির মিলন। এই মহাশিবরাত্রিতে শিব তার প্রতীক লিঙ্গ তথা শিবলিঙ্গ রূপে প্রকাশিত হয়ে জীবের পাপনাশ ও মুক্তির পথ দিয়েছিলেন।

সঠিক অনুচ্ছেদ শিরোনাম কোনটি?
titleA. মহাশিবরাত্রি ব্রতকথা
titleB. ব্যাখ্যা ও গুরুত্ব
titleC. নিয়ম
titleD. জ্যোতির্লিঙ্গ পূজা
উত্তর: titleB
হিন্দুধর্মের সূত্রগুলির প্রাচীনতম নমুনাগুলির কয়েকটি অনুপদের সূত্র এবং নিদিনা সূত্রগুলিতে পাওয়া যায়। শ্রুতি বা স্মৃতি বা কোনও জ্ঞানের আরো নির্ভরযোগ্য উৎস হিসাবে বিবেচিত হতে পারে কিনা প্রথমটি এ বিতর্কের সৃষ্টি করে এবং পরেরটি সামবেদের গান এবং গানগুলির জন্য সঙ্গীত শ্রাব্যতার নিয়মগুলি ছড়িয়ে দেয়। 

বেদের ছয়টি বেদান্ত বা ছয়টি অঙ্গের মধ্যে হিন্দুধর্মের প্রাচীন সূত্র একটি বড় সংকলন পাওয়া যায়। বেদকে নিখুঁতভাবে আয়ত্তের জন্য এই ছয়টি বিষয় প্রয়োজনীয় বলে বলা হয়েছিল। এই ছয়টি বিষয় ছিল জ্যোতির্বিজ্ঞান (জ্যোতিষ), উচ্চারণ(শিক্ষা), ছন্দ(ছন্দ), ব্যাকরণ(ব্যাকরণ), শব্দ ব্যাখ্যা(নিরুক্ত) এবং আনুষ্ঠানিক রীতিনীতি ((কল্পসূত্র)। ম্যাক্স মুলার বলেন,প্রথম দুটি বৈদিক যুগে বেদ পড়ার জন্য এবং শেষ দুটি অগ্নি পূজারীদের বৈদিক জ্ঞান লাভের জন্য প্রয়োজনীয় বলে মনে করা হতো। এইগুলির সাথে সম্পর্কযুক্ত সূত্রগুলি বেদের ব্রাহ্মণ এবং আরণ্যক অধ্যায়গুলির মধ্যে অবস্থিত। তৈত্তিরীয় আরণ্যকে ৭ নং বইয়ের কিছু সূত্র কিছু শব্দেরমালার সঠিক উচ্চারণ দেয় যেমন- "চিঠিপত্র", "আকৃতি", "পরিমাণ", "পৌঁছান" এবং "ইউফোনিক নিয়ম"।

তৈত্তিরীয় উপনিষদের মতই বেদের দার্শনিক ও দৃষ্টিনন্দন উপনিষদগুলিতেও অনেক ধরনের সূত্র পাওয়া যায়।

প্রাচীন বৈদিক সূত্র সাহিত্যের যে সংমিশ্রণ টিকে আছে সেগুলো অনেকভাগে বিভক্ত যেমন- কল্পসূত্র, শ্রাত্য সূত্র, শ্রুত সূত্র, ধর্মসূত্র, গৃহ্যসূত্র এবং শুল্ব সূত্র। সূত্রের অন্যান্য ভাগগুলোর মধ্যে রয়েছে ব্যুৎপত্তি, ধ্বনিতত্ত্ব এবং ব্যকরণ।

সঠিক অনুচ্ছেদ শিরোনাম কোনটি?
titleA. বেদ-পরবর্তী সূত্র
titleB. বৌদ্ধধর্ম
titleC. ব্যুৎপত্তি
titleD. হিন্দুধর্ম
উত্তর: titleD
সিন্ধুদুর্গের জলবায়ু একটি আধা-গ্রীষ্মমন্ডলীয় জলবায়ু এবং বছরের বেশিরভাগ সময় উষ্ণ ও আর্দ্র থাকে। এর তিনটি স্পষ্ট প্রকাশিত ঋতু রয়েছে: বর্ষাকাল (জুন-অক্টোবর), শীতকাল (নভেম্বর-মধ্য ফেব্রুয়ারি) এবং গ্রীষ্মকাল (ফেব্রুয়ারি-মে এর মাঝামাঝি)।সরবোচ্চ তাপমাত্রা হয় ৩২ ডিগ্রি সেন্টিগ্রেড এবং বর্ষাকাল ভারী বৃষ্টিপাত (গড় বৃষ্টিপাত ৩২৪০.১০ মিমি) হয়।
সঠিক অনুচ্ছেদ শিরোনাম কোনটি?
titleA. জলবায়ু
titleB. রন্ধনপ্রণালী
titleC. নামকরণের ইতিহাস
titleD. পর্যটক আকর্ষণ
উত্তর: titleA
হয়গ্রীব মাধব এক প্রাচীন মন্দির যদিও বর্তমানের ঘরটি পরবর্তী সময়ের। কালাপাহাড় প্রাচীন মন্দিরটি ভেঙে যাবার পরে কোচ রাজা রঘুদেব ১৫৪৩ খ্রীষ্টাব্দে মন্দিরটির পুনর্নির্মাণ করেন। কিছুসংখ্যক ইতিহাসবিদের মতে, পাল রাজবংশের রাজা ষষ্ঠ শতকে এই মন্দির নির্মাণ করেছিলেন।

পূর্ণানন্দ বরগোহাঁইর সময়ে কলিয়াভোমোরা বরফুকনের প্রথম পত্নী শয়নী মন্দিরটিতে ভূমির ভাগাভাগির জন্য একটি পাইকের পরিবার দান করেছিলেন। মন্দিরের ভিতর কোচ রাজা রঘুদেব এবং আহোম রাজা প্রমত্ত সিংহ এবং কমলেশ্বর সিংহের শিলালিপি আছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. কিংবদন্তি
titleC. উপাসনা
titleD. গঠন
উত্তর: titleA
চলচ্চিত্রটিকে ২০০১ সালের ভালোবাসা দিবসে মুক্তি দেবার কথা থাকলেও মুক্তি পায় ৪ দিন পর (১৮ ফেব্রুয়ারি) এবং মুক্তির সঙ্গে সঙ্গেই চলচ্চিত্রটি বাণিজ্যিক সফলতায় শীর্ষের দিকে চলে যায়। মাধবন আলাইপায়ুদেতে অভিনয় করে তুমুল জনপ্রিয়তা পেলেও তার পরের চলচ্চিত্রটা একটুও ব্যবসা করতে পারেনি, এক্ষেত্রে মিন্নালে ছিলো তার কর্মজীবনের একটি গুরুত্বপূর্ণ অধ্যায় কারণ চলচ্চিত্রটি তাকে আবার জনপ্রিয় করে তোলে।

হিন্দি চলচ্চিত্রের প্রযোজক বসু ভাগ্যননী মিন্নালে দেখে এর হিন্দি পুনর্নির্মাণ বানানোর সিদ্ধান্ত নেন এবং গৌতমকে পরিচালনা করতে বলেন। হিন্দি চলচ্চিত্রটির নাম দেওয়া হয় "র‍্যাহনা হে তেরে দিল মেঁ" এবং এটিতে মাধবন তার রাজেশের মতই মাধব কুমার শাস্ত্রী নামে একটি চরিত্রে অভিনয় করেন এবং আব্বাসের রাজীব স্যামুয়েল হিসেবে সাইফ আলী খান রাজীব সামরাও এবং রীনা জোসেফ চরিত্রটিকে রীনা মালহোত্রা নামে দিয়া মীর্জা পুনরায় ফুটিয়ে তোলেন।

সঠিক অনুচ্ছেদ শিরোনাম কোনটি?
titleA. সঙ্গীত
titleB. প্রযোজনা
titleC. কাহিনীসংক্ষেপ
titleD. মুক্তি
উত্তর: titleD
বাইবেল অনুসারে, যুবক বয়সের কোন এক সময়ে ইব্রাহিম তাকে মারওয়া পাহাড়ের কাছে নিয়ে যান। ঈশ্বরের আদেশে তিনি একটি কুরবানির বেদী তৈরি করেন এবং পুত্র ইসহাককে কুরবানি দিতে উদ্যত হন। আব্রাহাম ছুরি বের করেন এবং কুরবানি দিতে উদ্যত হন তবে একেবারে শেষ মুহূর্তে একজন ঈশ্বরের দূত তাকে বাঁধা প্রদান করেন। তার পরিবরতে কাছাকাছি ঝোপের মধ্যে আটকে থাকা একটি ভেড়াকে কুরবানি দেয়ার নির্দেশ দেয়া হয়। এই ঘটনাটিকে অব্রাহামের বিশ্বাসের পরীক্ষা বলা হয়।

সঠিক অনুচ্ছেদ শিরোনাম কোনটি?
titleA. খৃস্টিয় দৃষ্টিভঙ্গি
titleB. কুরআন
titleC. কুরবানি
titleD. আদিপুস্তকের বর্ণনা
উত্তর: titleC
চৌরাস্তাকে দার্জিলিংয়ের হৃদয় বলা যায়, যে জায়গা বছরভর সামাজিক, সাংস্কৃতিক, শিক্ষা বিষয়ক এবং রাজনৈতিক কর্মকাণ্ডের সাক্ষী হয়ে থাকে। এর চারিদিকে ব্যাঙের ছাতার মতো কফি শপ ও রেস্তোরাঁ গজিয়ে উঠেছে এবং চৌমাথায় চলমান বিক্রেতারা পায়ে হেঁটে চা ও জলখাবার বিক্রি করেন। পর্যটন ঋতুতে যেকোনো ব্যক্তি ব্যস্ততাহীনভাবে ম্যাল রোডের ওপর টাট্টু ঘোড়ায় চাপা উপভোগ করতে পারেন।

সঠিক অনুচ্ছেদ শিরোনাম কোনটি?
titleA. জলের ফোয়ারা ও হাওয়া ঘর
titleB. সামাজিক ও ভ্রমণ বৈশিষ্ট্য
titleC. মূর্তি, স্মৃতিস্তম্ভ এবং উন্নয়নসমূহ
titleD. পায়রার ঝাঁক
উত্তর: titleB
২০১৭ সালে ২৪শে আগস্ট, ১৮টায় সিইএসটি উয়েফার প্রধান সদরদপ্তর মোনাকোর গ্রিলমালদি ফোরামে গ্রুপ পর্বের ড্র অনুষ্ঠিত হয়েছে। সর্বমোট ৩২টি দলকে ৮টি গ্রুপে বিভক্ত করা হয়েছে, যেখানে প্রতিটি গ্রুপে ৪টি করে দল রয়েছে। উক্ত ড্রয়ে নিয়ম ছিল যে একই এসোসিয়েশনের দলগুলোকে পরস্পরের বিপক্ষে ড্র করা যাবে না। ড্রয়ের জন্য, দলগুলোকে ৪টি পাত্রে নিম্নলিখিত নীতির উপর ভিত্তি করে ভাগ করা হয়েছে (২০১৫-১৬ মৌসুমের শুরু উপস্থাপিত):


প্রত্যেক গ্রুপে, দলগুলো প্রত্যেক দলের সাথে রাউন্ড-রবিন নিয়মে নিজস্ব মাঠে এবং অ্যাওয়ে মাঠে ম্যাচ খেলবে। প্রত্যেক গ্রুপের বিজয়ী দল এবং রানার্স-আপ দল রাউন্ড অফ ১৬-এর জন্য উন্নীত হবে, যখন প্রত্যেক গ্রুপের তৃতীয় স্থান অধিকারী দলগুলো ২০১৭-১৮ উয়েফা ইউরোপা লীগের রাউন্ড অফ ১৬-এ প্রবেশ করবে। এই পর্বের ম্যাচডেগুলো হলো: ১২-১৩ সেপ্টেম্বর, ২৬-২৭ সেপ্টেম্বর, ১৭-১৮ অক্টোবর, ৩১ অক্টোবর - ১ নভেম্বর, ২১-২২ নভেম্বর এবং ৫-৬ ডিসেম্বর ২০১৭।

যেসকল ক্লাবগুলো গ্রুপ পর্বে খেলার জন্য যোগ্যতা অর্জন করেছে তাদের যুব দলগুলোও ২০১৭-১৮ উয়েফা যুব লীগে খেলার যোগ্যতা অর্জন করবে, যেখানে তারা শীর্ষ ৩২ এসোসিয়েশনের চ্যাম্পিয়ন দলগুলোর সাথে প্রতিযোগিতা করবে।

সর্বমোট ১৭টি জাতীয় এসোসিয়েশন এইবারের আসরের গ্রুপ পর্বে প্রতিনিধিত্ব করছে। কারাবাগ এবং আরবি লিপজিগ এইবারের আসরের গ্রুপ পর্বে খেলার মাধ্যমে চ্যাম্পিয়নস লীগে অভিষেক করেছে। কারাবাগ হলো আজারবাইজানকে চ্যাম্পিয়নস লীগে প্রতিনিধিত্ব করা প্রথম দল।

সঠিক অনুচ্ছেদ শিরোনাম কোনটি?
titleA. কোয়ার্টার-ফাইনাল
titleB. গ্রুপ পর্ব
titleC. বিন্যাস
titleD. দলসমূহ
উত্তর: titleB
গান্ধীজির অসহযোগ আন্দোলনের ডাকে দেশে প্রত্যাবর্তন করেন। আন্দোলনের সময় তিনি হিন্দি ও ইংরেজি ভাষায় গীতিকার ও সংগীতশিল্পীর কাজ করেছেন। 'শুরু হুই জং হামার' গানটি গাইবার জন্যে ৬ মাস জেল হয়। গননাট্য ও প্রগতি লেখক সংঘের সাথে গভীর যোগাযোগ থাকলেও তার সর্বজনপ্রিয়তা তাকে নির্দিষ্ট কমিটি বা দলে আটকে রাখেনি। জওহরলাল নেহ্‌রু তার প্রতি বিশেষ শ্রদ্ধাশীল ছিলেন। মূলত তারই প্রচেষ্টায় রাষ্ট্রপতি নির্বাচিত লোকসভা সদস্য হয়েছিলেন। উত্তপ্ত বাদানুবাদ ও রাজনৈতিক তর্কের সময় লোকসভায় তার অনাবিল হাস্য পরিহাস সর্বজনবিদিত। বিভিন্ন দেশের রাষ্ট্রনায়কদের সাথে তার বন্ধুত্ব ছিল, তাদের মধ্যে ইন্দোনেশিয়ার প্রেসিডেন্ট সূকর্ণ অন্যতম।

সঠিক অনুচ্ছেদ শিরোনাম কোনটি?
titleA. সম্মাননা ও পুরস্কার
titleB. বংশ পরিচিতি
titleC. রাজনীতিবিদ
titleD. প্রারম্ভিক জীবন
উত্তর: titleC
একটি রেভেটন পেলোড, জালিয়াতির মাধ্যমে দাবি করছে যে, ব্যবহারকারীকে মেট্রোপলিটন পুলিশ সার্ভিস এর নিকট জরিমানা দিতে হবে

২০১২ খ্রিষ্টাব্দে, রেভেটন নামক একটি গুরুতর র‍্যানসমওয়্যার ট্রোজান ছড়াতে শুরু করে। এটি সিটাডল ট্রোজানের উপর ভিত্তি করে তৈরি (যেটা কিনা নিজেই জিউস ট্রোজানের উপর ভিত্তি করে তৈরি)। এটির পেলোড তথাকথিত একটি আইন প্রয়োগকারী সংস্থা থেকে একটি সতর্কবাণী দেখায় (বৈশিষ্ট্যগত দিক থেকে এদের "পুলিশ ট্রোজান" অথবা "কপ ট্রোজান" হিসেবে অভিহিত করা হয়)। এটি দাবি করে যে, ব্যবহারকারীর কম্পিউটারটি বেআইনি কার্যক্রমে ব্যবহৃত হয়েছে (যেমন - পাইরেটেড সফটওয়্যার বা শিশু পর্নোগ্রাফি ডাউনলোড করা)। এটি ব্যবহারকারীকে সতর্কবাণী দেখায় যে, সিস্টেম আনলক করতে হলে একটি বেনামী প্রিপেইড ক্যাশ সেবা (যেমন - ইউক্যাশ বা পেসেফকার্ড) এর ভাউচার ব্যবহার করে অর্থ প্রদান করতে হবে। ব্যাপারটি আরও সত্য দেখানোর জন্য কম্পিউটারের স্ক্রিনে ব্যবহারকারীর আইপি ঠিকানা দেখানে হয়। আবার র‍্যানসমওয়্যারটির কিছু সংষ্করণ ওয়েবক্যাম দিয়ে ব্যবহারকারীর ছবি তুলে নেয় এই বিভ্রমে ফেলার জন্য যে, ব্যবহারকারীর সকল কার্যকলাপ রেকর্ড করা হয়েছে।

২০১২ খ্রিষ্টাব্দের গোড়ার দিকে রেভেটন প্রাথমিকভাবে বিভিন্ন ইউরোপিয়ান দেশসমূহে ছড়ানো শুরু করে। এদের বিভিন্ন সংষ্করণ ভিন্ন ভিন্ন দেশের ব্যবহারকারীদের উপর ভিত্তি করে, সে দেশের আইন প্রয়োগকারী সংস্থার লোগো ও টেমপ্লেট ব্যবহার করত; উদাহরণস্বরূপ, যুক্তরাজ্যের সংষ্করণটি মেট্রোপলিটন পুলিশ সার্ভিস, পিআরএস ফর মিউজিক (যেটি কিনা ব্যবহারকারীকে অবৈধভাবে সঙ্গীত ডাউনলোড করার জন্য দোষারোপ করত) এবং জাতীয় পুলিশ ই-ক্রাইম ইউনিট এর ব্র্যান্ডিং ব্যবহার করত। ম্যালওয়্যার সম্পর্কে জনসাধারণকে সতর্কীকরণের এক বিবৃতিতে মেট্রোপলিটন পুলিশ ব্যাখ্যা করে যে, তদন্তের একটি অংশ হিসেবে তারা কখনই এমনভাবে কারও কম্পিউটার লক করবে না।

২০১২ খ্রিষ্টাব্দের মে মাসে, ট্রেন্ড মাইক্রো থ্রেড রিসার্চাররা মার্কিন যুক্তরাষ্ট্র ও কানাডার জন্য ম্যালওয়্যারটির একটি নতুন টেমপ্লেট আবিষ্কার করেন। তাদের ধারণা ম্যালওয়্যারটির লেখক উত্তর আমেরিকার ব্যবহারকারীদের লক্ষ্য করার পরিকল্পনা করছে। ২০১২ খ্রিষ্টাব্দের আগস্টের মধ্যে যুক্তরাষ্ট্রে রেভেটনের একটি নতুন সংষ্করণ ছড়িয়ে পড়ে, যা ব্যবহারকারীর কম্পিউটার আক্রান্ত করার পর এফবিআইকে মানিপ্যাক কার্ড ব্যবহার করে ২০০ মার্কিন ডলার জরিমানা দিতে বলে। রেভেটন ব্যবহার করে অপরাধ করার কারণবশত ২০১৩ খ্রিষ্টাব্দের ফেব্রুয়ারি মাসে দুবাই থেকে স্প্যানিশ কর্তৃপক্ষ একজন রাশিয়ান নাগরিককে গ্রেফতার করে; এছাড়াও আরও দশ জন ব্যক্তিকে মানি লন্ডারিং করার অভিযোগ গ্রেফতার করা হয়।

২০১৪ খ্রিষ্টাব্দের আগস্ট মাসে অ্যাভাস্ট সফটওয়্যার প্রতিবেদন প্রকাশ করে যে, তারা রেভেটনের একটি নতুন সংষ্করণের সন্ধান পেয়েছে যা তার পেলোডের সঙ্গে পাসওয়ার্ড চুরি করার ম্যালওয়্যারও বণ্টন করে।

সঠিক অনুচ্ছেদ শিরোনাম কোনটি?
titleA. নন-এনক্রিপ্টিং র‍্যানসমওয়্যার
titleB. ইতিহাস
titleC. ওয়ান্নাক্রাই (WannaCrypt, WanaDecrypt and WannaCry))
titleD. রেভেটন
উত্তর: titleD
টুর্নামেন্টের আগে, আইএসআইএস হুমকি দিয়েছে যে তারা ড্রোনের মাধ্যমে দর্শকদের উপর বোমা হামলা করবে। আইএসআইএস সদস্যরা একটি এনক্রিপ্ট করা অ্যাপ্লিকেশন, টেলিগ্রামে ভিডিও ক্লিপ এবং ছবিসমূহ পোস্ট করার পরে তথ্যসমূহ আলোচনায় এসেছিল। প্রথম হুমকি অক্টোবর ২০১৭-এ শুরু হয় যখন আইএসপন্থী মিডিয়া সংগঠন ওয়াফা মিডিয়া ফাউন্ডেশন একটি পোস্টার প্রকাশ করে, আইএসের তৈরি ওই পোস্টারে দেখা যায়, গারদের পেছনে দাঁড়িয়ে মেসি। রক্ত ঝরছে তার বাঁ চোখ দিয়ে। মেসির চেহারার পাশে লেখা একটি বার্তা, 'তোমরা যে রাষ্ট্রের বিরুদ্ধে লড়াই চালাচ্ছ, ব্যর্থতা শব্দটা তাদের অভিধানে নেই।' নিচের দিকে ক্রীড়াসামগ্রী প্রস্তুতকারী প্রতিষ্ঠান নাইকির বিজ্ঞাপনী স্লোগান 'জাস্ট ডু ইট'র আদলে লেখা 'জাস্ট টেরোরিজম'।
প্রায় একই রকম হুমকির শিকার হন ব্রাজিলীয় তারকা নেইমার, ফ্রান্স জাতীয় ফুটবল দলের কোচ দিদিয়ের দেশম, ও পর্তুগালের তারকা ফুটবলার ক্রিস্তিয়ানো রোনালদো।

সঠিক অনুচ্ছেদ শিরোনাম কোনটি?
titleA. প্রস্তুতি ও ব্যয়
titleB. পুরস্কার
titleC. সন্ত্রাসী হুমকি
titleD. বাছাইপর্ব
উত্তর: titleC
আবরণ অবস্থায় লম্বা নাক, ঝুলন্ত/প্রশস্ত কান ও উজ্জ্বল পোষাক ও খোলামেলা অবস্থায় ‘মারিমোন্দাস’ সর্বাপেক্ষা জনপ্রিয় পোষাক পরিধান করে এ উৎসবে অংশগ্রহণ করে।

অন্যান্য প্রচলিত পোষাকের মধ্যে রয়েছে এল গারাবাতো, এল আফ্রিকানো, ড্রাকুলা, এল তোরিতো, এল কঙ্গো, এল মনোকুকু, লস কাবেজোন্স, লাস মুনেকোনাস ও এল টাইগ্রিলো। প্রত্যেক ধরনের পোষাকই কোনকিছুর প্রতিনিধিত্ব করছে ও তাদের শিকড়ের কথা জানান দিচ্ছে। কিছু পোষাক হয়তোবা বিশ্বের অন্য জায়গায় ব্যবহার করা হয়, তবে, অধিকাংশই কলম্বিয়া থেকে উদ্ভূত ও বারানকিলাদের বিশেষত্ব বহন করে।

উৎসবে পরিবেশিত নৃত্যগুলোর মধ্যে রয়েছে - লা কাম্বিয়া, এল গারাবাতো, এল সন দে নেগ্রো, এল কঙ্গো, এল মাপেল, এল কাইম্যান, এল পালোতিও, এল গুসানো, লাস ফারোতাস, দেল রেলাসিও ন ও লাস পিল্যান্ডারাস।

সঠিক অনুচ্ছেদ শিরোনাম কোনটি?
titleA. পোষাক ও নৃত্য
titleB. সমকামী পুরুষ সমাবেশ
titleC. শিশুদের অংশগ্রহণ
titleD. লা গুয়াচেরনা
উত্তর: titleA
রেকর্ড কোম্পানী এবং সঙ্গীত প্রকাশক যারা বড় তিন লেবেলের নিয়ন্ত্রণাধীন না হয় তবে তাদেরকে সাধারণত ইন্ডিপেনডেন্ট (ইন্ডি) বলা হয় এমনকি তারা জটিল কাঠামোর বড় কর্পোরেশন হলেও। “ইন্ডি লেবেল” শব্দটি কখনও কখনও কেবলমাত্র সেইসব স্বাধীন লেবেলগুলিকে বোঝায় যার কর্পোরেট কাঠামো এবং আকারের ক্ষেত্রে স্বাধীনতার মানদণ্ড মেনে চলে, এবং কিছু লেবেলকে তাদের কর্পোরেট কাঠামো নির্বিশেষে ইন্ডি বিবেচনা করা হয় যারা মূলধারার বাইরের সঙ্গীত প্রকাশ করে।

ইন্ডিপেনডেন্ট লেবেল প্রায়ই শিল্পী বন্ধুত্বপূর্ণ হিসাবে বিবেচনা করা হয়। যদিও তারা আর্থিক ঝুঁকি কম নেয়, ইন্ডি লেবেলের বড় শিল্পীদের সাথে সাধারণত ৫০% লাভের অংশীদার চুক্তি হওয়া অস্বাভাবিক নয়।

সঠিক অনুচ্ছেদ শিরোনাম কোনটি?
titleA. নতুন লেবেল কৌশল
titleB. আরো দেখুন
titleC. ইন্ডিপেনডেন্ট
titleD. ইন্টারনেট এবং ডিজিটাল লেবেল
উত্তর: titleC
তারেক মাসুদের স্ত্রী ক্যাথরিন মাসুদ একজন মার্কিন নাগরিক। ক্যাথরিন এবং তারেক মিলে ঢাকায় একটি চলচ্চিত্র নির্মাতা প্রতিষ্ঠান গড়ে তুলেছিলেন যার নাম অডিওভিশন। চলচ্চিত্র নির্মাণ ছাড়া তারেক মাসুদের আগ্রহের বিষয় ছিল লোকসঙ্গীত এবং লোকজ ধারা। এই দম্পতির 'বিংহাম পুত্রা মাসুদ নিশাদ' নামে এক ছেলে আছে। তারেক মাসুদের ভাগিনেয় ভাই নজরুলগীতি শিল্পী খায়রুল আনাম শাকিল। তারেক মাসুদের চাচাত বোন তাহমিনা রাব্বানি শাম্মি ও ছোটো ভাই হচ্ছেন নাহিদ মাসুদ।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ব্যক্তিগত জীবন
titleC. মৃত্যু
titleD. প্রকাশিত বই
উত্তর: titleB
নিউ গড়িয়া স্টেশন থেকে শুরু হয়ে ইএম বাইপাস বরাবর কালিকাপুর, আনন্দপুর, রুবি, ভিআইপি বাজার, পরমা আইল্যান্ড, চিংড়িঘাটা হয়ে ডানদিকে বেঁকে নিকোপার্ক সেক্টর ফাইভ, টেকনোপলিস, নিউ টাউন হয়ে ভিআইপি রোডের ওপর হলদিরাম ছুঁয়ে মেট্রো পৌঁছবে দমদম বিমানবন্দরে। ৩২ কিলোমিটার রেলপথে মোট ২৬টি স্টেশন তৈরি হবে। পুরো রাস্তায় মেট্রো যাবে মাটির ওপর দিয়ে এলিভেটেড ট্র্যাকে শুধু মাত্র বিমানবন্দর এর কাছে এসে এই মেট্রো লাইন সুড়ঙ্গ পথে প্রবেশ করবে এবং বিমান বন্দরটি মাটির নিচে নির্মাণ করা হবে। বিমানবন্দর স্টেশনটি নিয়ে বিমানবন্দর কর্তৃপক্ষের সঙ্গে মতানৈক্য মিটতেই এ বার এই প্রকল্পের জন্য কাজের বরাত দিয়ে দিল রেল বিকাশ নিগম লিমিটেড. ২২ অক্টোবর তিনটি ঠিকাদার সংস্থাকে প্রায় ৯০০ কোটি টাকার বরাত দিয়ে দেওয়া হয়েছে। এই প্রকল্পের জন্য ২০১১-২০১২ আর্থিক বছরের বাজেটে মোট ১৬০০ কোটি টাকা বরাদ্দ করেছে রেল বোর্ড. আরভিএনএল এবং মেট্রো কর্তাদের আশা, নভেম্বর থেকেই কাজ শুরু করে দেবে ওই তিন ঠিকাদার সংস্থা. কাজ শুরুর তিন বছরের মধ্যে প্রকল্প শেষ হয়ে যাবে বলেও তাদের আশা.

সর্বশেষ প্রতিবেদন অনুযায়ী ২০১৮ সালের জুন মাস নাগাদ নিউ গড়িয়া থেকে রুবি পর্যন্ত মেট্রো সম্প্রসারিত হবে। 
ইতিমধ্যেই নোয়াপাড়া থেকে বিমানবন্দর হয়ে বারাসত মেট্রো প্রকল্পের কাজ শুরু হয়ে গিয়েছে। সেক্টর ফাইভ থেকে হাওড়া ময়দান পূর্ব-পশ্চিম মেট্রোর কাজও চলছে. সবকটি প্রকল্পের কাজ শেষ হয়ে গেলে মেট্রোর যাত্রীরা বেশ কয়েকটি স্টেশন থেকে ট্রেন বদল করে অন্য রুটের মেট্রোয় চড়তে পারবেন। ট্রেন বদলের সুযোগ থাকবে যে স্টেশনগুলিতে, সেগুলি হল- 

সঠিক অনুচ্ছেদ শিরোনাম কোনটি?
titleA. প্রাক-স্বাধীনতা
titleB. (কবি সুভাষ-জয় হিন্দ মেট্রো)
titleC. স্বাধীনতা পরবর্তী
titleD. টোকেন
উত্তর: titleB
রাজনীতি ছাড়াও সাহিত্য ও পত্রিকায় লেখালেখির ক্ষেত্রে অবদান রেখেছেন। যশোর থেকে প্রকাশিত আল মোমিন পত্রিকার তিনি মহিলা বিভাগের সম্পাদিকার দায়িত্ব পালন করতেন। নারায়ণগঞ্জ থেকে প্রকাশিত নববানী মাসিক সাহিত্য পত্রিকার সঙ্গেও তিনি সংশ্লিষ্ট ছিলেন। ষাট ও সত্তরের দশকে ইত্তেফাক পত্রিকার মহিলা বিভাগে তার লেখা নিয়মিত প্রকাশিত হতো। ‘বিলকিস বেগম’ ছদ্মনামে লেখা তার বেশ কয়েকটি প্রবন্ধ প্রকাশিত হয়। সাহিত্যিক হামিদা রহমান দৈনিক বাংলা, দৈনিক ইত্তেফাক, সাপ্তাহিক বেগম, দৈনিক আজাদ, সংবাদ, পূর্বাণী, সাপ্তাহিক সেবা, আজকের কাগজ-এর সাথে লেখা ও বিভিন্ন ক্ষেত্রে বিভাগীয় সম্পাদনার কাজে যুক্ত ছিলেন। বাংলাদেশ লেখিকা সংঘ ও বাংলা একাডেমীর আজীবন সদস্য। 

সঠিক অনুচ্ছেদ শিরোনাম কোনটি?
titleA. আরো পড়ুন
titleB. সাহিত্য ও সাংবাদিকতা
titleC. মৃত্যু
titleD. ব্যক্তিগত জীবন
উত্তর: titleB
উহুদের যুদ্ধ ৩ হিজরির ৭ শাওয়াল (২৩ মার্চ ৬২৫ খ্রিষ্টাব্দ) [[উহুদ পর্বত|উহুদ পর্বতের]] সংলগ্ন স্থানে সংঘটিত হয়। মদিনার মুসলিম ও মক্কার কুরাইশদের মধ্যে এই যুদ্ধ সংঘটিত হয়েছে। এই দুই পক্ষের নেতৃত্বে ছিলেন যথাক্রমে মুহাম্মাদ ও [[আবু সুফিয়ান]]। উহুদের যুদ্ধে মুসলিম বাহিনীর পরাজয় প্রায় নিশ্চিত হয়ে গিয়েছিলো। তখন ১৪ জন সাহাবী মানব প্রাচীর তৈরী করে মুহাম্মাদ কে রক্ষা করেন। যুবাইর এই ১৪ জনের একজন ছিলেন।

সঠিক অনুচ্ছেদ শিরোনাম কোনটি?
titleA. ইয়ারমুকের যুদ্ধ
titleB. যুদ্ধে অংশগ্রহণ
titleC. জন্ম ও বংশপরিচয়
titleD. উহুদের যুদ্ধে অবদান
উত্তর: titleD
১১০০০ বছর পূর্বে নব্যপ্রস্তরযুগের বিপ্লবের সময় পূর্বাঞ্চলের কাছাকাছি প্রতিষ্ঠিত ধর্মের উদ্ভব ঘটে থাকলেও অনুমান করা হয়, একই সময় স্বাধীনভাবে অন্যান্য অঞ্চলেও ধর্মের উদ্ভব ঘটেছিল। কৃষিজ ব্যবস্থার আবিষ্কারের ফলে মানব সমাজ যাযাবরের শিকারী জীবন থেকে একজায়গায় থিতু হতে থাকে। নব্যপ্রস্তরযুগের বিপ্লবের দরুণ জনগোষ্ঠীতে বিষ্ফোরণ ঘটে এবং প্রযুক্তিগত উন্নয়ন ত্বরান্বিত হয়। চারণ গোষ্ঠী থেকে রাজ্য এবং সাম্রাজ্য গঠন করার মাধ্যমে সামাজিক এবং রাজনৈতিক পরিবেশে ধর্মের বিশেষায়িত ক্রমবিকাশ প্রতিফলিত হয়। গোষ্ঠী এবং ছোট উপজাতি সমাজ অতিপ্রাকৃত বিষয়ে বিশ্বাস করলেও তারা কোনো কেন্দ্রীয় অথবা একক ঈশ্বরে বিশ্বাস করত না বরং তারা সম্পদ এবং শান্তির জন্য বহু ঈশ্বরের কাছে প্রার্থনা করত। এসমস্ত ঈশ্বর গুলো স্বতন্ত্রভাবে ভক্তের প্রার্থনায় সাড়া দিতেন।

সামাজিক এবং অর্থনৈতিক স্থিতিশীলতা প্রদান করার জন্যে প্রতিষ্টিত ধর্মগুলোর নিম্নোক্ত উপায়ে উদ্ভব ঘটেছিলঃ

নব্যপ্রস্তরযুগের বিপ্লবের সময় প্রাচীন মিশর এবং মেসোপটেমিয়ার মত সৃষ্টি হওয়া রাজ্য গুলোতে রাজা, সম্রাট প্রধানের দ্বারা ধর্মতন্ত্র প্রচলিত ছিল। তারা একই সাথে ধর্মীয় এবং রাজনৈতিক নেতা হিসেবে দ্বৈত ভূমিকা পালন করতেন। নৃতাত্ত্বিকরা প্রমাণ পেয়েছেন যে সমস্ত সমাজের রাজ্যগুলোর প্রধানরা ঈশ্বরের দোহাই দিয়ে রাজনৈতিক ক্ষমতা ব্যবহার করত।

সঠিক অনুচ্ছেদ শিরোনাম কোনটি?
titleA. মানুষ ব্যাতীত অন্য প্রাণীতে ধর্মীয় মনোভাব
titleB. মানব ধর্মের জন্য প্রাসঙ্গিক বিষয়
titleC. প্রতিষ্ঠিত বা সংগঠিত ধর্মের উদ্ভব
titleD. ধর্ম সম্পর্কিত বিবর্তনগত মনোবিজ্ঞান
উত্তর: titleC
আম্বেদকর, স্বপ্নদর্শী ও কল্পনা প্রবন। শ্রেষ্ঠতর প্রশাসন প্রতিষ্ঠার লেক্ষ  ওকালতি পেশাকে কম করেন।  তিনি বিহার এবং মধ্যপ্রদেশ কে ভাগ করার প্রস্তাব দেন, এইভাবে 2000 সালে বিহার ভেঙ্গে ঝাড়খন্ড ও মধ্যপ্রদেশ ভেঙ্গে ছত্রিশগড় গঠন করাহয় । তিনি ভারতবর্ষের জল ও বিদ্যুত নীতির প্রবর্তক। কেন্দ্র ও রাজ্য স্তরের সেচ প্রকল্প গুলির উন্নতির জন্য কেন্দ্রীয় জল কমিশন প্রতিষ্ঠা করেন। তিনি কেন্দ্রীয় প্রযুক্তিগত বল পরিষদ এবং কেন্দ্রীয় বিদ্যুত কর্তৃপক্ষের প্রতিষ্ঠা করেন। তিনি একটি শক্তিশালী পদ্ধতির উপর জোর দিয়েছিলেন, ( যেটা ভারতবর্ষ আজও বিশ্বাস করে)।

সঠিক অনুচ্ছেদ শিরোনাম কোনটি?
titleA. স্বপ্নদর্শী আম্বেদকর
titleB. সমালোচনা ও উইল
titleC. পূনে চুক্তি
titleD. ভারতীয় রিজার্ভ ব্যাংক গঠনের রূপরেখা ও নীতি
উত্তর: titleA